CELEX: 62007CA0253
Language: da
Date: 2008-10-16 00:00:00
Title: Sag C-253/07: Domstolens dom (Fjerde Afdeling) af 16. oktober 2008 — Canterbury Hockey Club og Canterbury Ladies Hockey Club mod Her Majesty's Commissioners of Revenue and Customs (anmodning om præjudiciel afgørelse fra High Court of Justice (Chancery Division), Det Forenede Kongerige) (Sjette momsdirektiv — fritagelser — tjenesteydelser i tilknytning til udøvelse af sport — tjenesteydelser præsteret til personer, som deltager i sport — tjenesteydelser præsteret til sammenslutninger, der ikke har selskabsform, og til juridiske personer — omfattet — betingelser)

6.12.2008   
            
            
               DA
            
            
               Den Europæiske Unions Tidende
            
            
               C 313/7
            
         Domstolens dom (Fjerde Afdeling) af 16. oktober 2008 — Canterbury Hockey Club og Canterbury Ladies Hockey Club mod Her Majesty's Commissioners of Revenue and Customs (anmodning om præjudiciel afgørelse fra High Court of Justice (Chancery Division), Det Forenede Kongerige)
   (Sag C-253/07) (1)
   
   (Sjette momsdirektiv - fritagelser - tjenesteydelser i tilknytning til udøvelse af sport - tjenesteydelser præsteret til personer, som deltager i sport - tjenesteydelser præsteret til sammenslutninger, der ikke har selskabsform, og til juridiske personer - omfattet - betingelser)
   (2008/C 313/10)
   Processprog: engelsk
   Den forelæggende ret
   High Court of Justice (Chancery Division)
   Parter i hovedsagen
   
      Sagsøger: Canterbury Hockey Club og Canterbury Ladies Hockey Club
   
      Sagsøgt: Her Majesty's Commissioners of Revenue and Customs
   Sagens genstand
   Anmodning om præjudiciel afgørelse — High Court of Justice (Chancery Division) — fortolkning af artikel 13, punkt A, stk. 1, litra m), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fritagelse for visse former for tjenesteydelser i nær tilknytning til udøvelsen af sport eller fysisk træning — begrebet »personer, der deltager i sport eller fysisk træning« — det personelle anvendelsesområde
   Konklusion
   
               1)
            
            
               Artikel 13, punkt A, stk. 1, litra m), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at den i forbindelse med personer, der deltager i sport, ligeledes omfatter tjenesteydelser, der præsteres til juridiske personer og sammenslutninger, der ikke har selskabsform, forudsat — hvilket det tilkommer den forelæggende ret at efterprøve — at disse tjenesteydelser præsteres i nær tilknytning til udøvelse af sporten og er uomgængeligt nødvendige for udførelsen heraf, at de præsteres af organer, som ikke arbejder med gevinst for øje, og at de personer, som faktisk er berettiget til at modtage disse tjenesteydelser, er personer, som deltager i sport.
            
         
               2)
            
            
               Udtrykket »visse former for tjenesteydelser i nær tilknytning til udøvelsen af sport« som anvendt i artikel 13, punkt A, stk. 1, litra m), i sjette direktiv 77/388 tillader ikke medlemsstaterne at begrænse den i denne bestemmelse fastsatte fritagelse under hensyn til modtagerne af de omhandlede tjenesteydelser.
            
         
      (1)  EUT C 183 af 4.8.2007.